02/Sv. 19 Službeni list Europske unije 151 32004R2279 L 396/38 SLUŽBENI LIST EUROPSKE UNIJE 31.12.2004. UREDBA KOMISIJE (EZ) br. 2279/2004 od 30. prosinca 2004. o izmjeni Uredbe Vijeća (EZ) br. 747/2001 u pogledu carinskih kvota Zajednice i referentnih količina za određene poljoprivredne proizvode podrijetlom iz Zapadne obale i Pojasa Gaze KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EZ) br. 747/2001 od 9. travnja 2001. o predviđanju upravljanja carinskim kvotama Zajednice i referentnim količinama za proizvode koji ispunjavaju uvjete za povlastice na temelju sporazuma s određenim mediteranskim zemljama i o stavljanju izvan snage Uredbe (EZ) br. 1981/94 i Uredbe (EZ) br. 934/95 (!), a posebno njezin članak 5. stavak 1. točku (b), budući da: (1) — Svojom odlukom od 22. prosinca 2004.((*), Vijeće je sklopilo Sporazum u obliku razmjene pisama između Europske zajednice i Palestinske oslobodilačke organiza- cije (PLO) u korist Palestinske samouprave na Zapadnoj obali i Pojasu Gaze koji se odnosi na uzajamne mjere liberalizacije i zamjenu Protokola br. 1 i 2 uz Privremeni sporazum o pridruživanju između EZ-a i Palestinske samouprave. Novi Sporazum primjenjuje se od 1. siječnja 2005. (2) _ Novi Protokol br. 1 o mjerama koje se primjenjuju na uvoz poljoprivrednih proizvoda podrijetlom iz Zapadne obale i Pojasa Gaze u Zajednicu, dalje u tekstu ,novi Protokol br.1", predviđa nove carinske koncesije i izmjene postojećih koncesija utvrđenih u Uredbi (EZ) br. 747/2001, od kojih su neke obuhvaćene carinskim kvotama Zajednice i referentnim količinama. (3) — Za provedbu carinskih koncesija predviđenih u novom Protokolu br.1, potrebno je izmijeniti Uredbu (EZ) br. 747/2001. (4) — U smislu izračuna carinskih kvota i referentnih količina za prvu godinu primjene, treba osigurati, u slučaju kada razdoblje kvote ili referentne količine započinje prije datuma od kojeg se primjenjuje novi  Sporazum, smanjenje carinske kvote i referentne količine razmjerno djelu razdoblja koji je već protekao prije tog datuma. (') SL 1109, 19.4.2001., str. 2. Uredba kako je zadnje izmijenjena Uredbom Komisije (EZ) br. 2256/2004 (SL L 385, 29.12.2004., str. 24.). (?) Još nije objavljeno u Službenom listu. (5) — Kako bi se olakšalo upravljanje određenim postojećim carinskim kvotama i referentnim količinama iz Uredbe (EZ) br. 747/2001, količine uvezene u okviru tih kvota i referentnih količina uzimaju se u obzir pri terećenju mjera otvorenih u skladu s Uredbom (EZ) br. 747/2001, kako je izmijenjena ovom Uredbom. (6) — U skladu s novim Protokolom br.1 količinu carinske kvote za određene proizvode potrebno je dvostruko povećati. (7) — Budući da se odredbe predviđene u ovoj Uredbi primje- njuju od dana primjene novog Sporazuma, primjereno je da Uredba stupi na snagu što je prije moguće. (8) — Mjere predviđene u ovoj Uredbi u skladu su s mišljenjem Odbora za Carinski zakonik, DONIJELA JE OVU UREDBU: Članak 1. Prilog VIII. Uredbi (EZ) br. 747/2001 zamjenjuje se tekstom iz Priloga ovoj Uredbi. Članak 2. Za razdoblja kvota i referentnih količina koja su još uvijek otvorena 1. siječnja 2005., količine koje su prema Uredbi (EZ) br. 747/2001 stavljene u slobodan promet u Zajednicu u okviru carinske kvote i referentnih količina s rednim  brojevima 09.1381, 18.0310, 18.0340 i 18.0380 uzimaju se u obzir pri terećenju carinskih kvota i referentnih količina utvrđenih u Prilogu VIII. Uredbi (EZ) br. 747/2001, kako je izmijenjena ovom Uredbom. Članak 3. Ova Uredba stupa na snagu na dan objave u Službenom listu Europske unije. Primjenjuje se od 1. siječnja 2005.